section_heading: Radnja
paragraph_text: Arnold pokuša hakirati Nedryjev kompjuter kako bi upalio elektricitet u ogradama kaveza, ali ne uspjeva. Potpuno obnavlja cijeli sistem, a za to treba da se ugasi cijela mreža za energiju u centru za posjetioce i da se ručno resetuje prekidač iz hangara. Nakon što se on neko vrijeme ne vrati iz hangara, Sattler i Muldoon dolaze i otkriju da su raptori pobjegli, jer je gašenje struje ugasilo struju oko njihovog kaveza. Muldoon shvati da su raptori u blizini i kaže Sattler da ona sama ode do hangara i upali prekidač dok on odvlači pažnju raptorima. Sattler dođe do hangara i uspije upaliti prekidač, a zatim ju juri jedan raptor. Otkrije Arnoldove ostatke i uspije pobjeći raptoru. Muldoona je napao i ubio drugi raptor dok je on tražio trećeg. U isto vrijeme, Tima je, dok se penjao preko ograde, udarila struja (jer je baš u to vrijeme Sattler upalila prekidač). Grant ga uspije oživiti i nastavi dalje s dvoje djece do centra za posjetioce. Grant ih ostavi same kako bi našao ostale. Prvo pronalazi Sattler, a onda se pridruži Malcolmu i Hammondu u bunkerima za hitne slučajeve.